Imants Lieģis

Imants Viesturs Lieģis (dzimis  Lielbritānijā) ir latviešu diplomāts un politiķis, bijis Latvijas aizsardzības ministrs un 10. Saeimas deputāts, ievēlēts no partijas "Vienotība" saraksta. Saeimā vadīja Eiropas lietu komisiju un Latvijas delegāciju NATO Parlamentārajā Asamblejā. Latvijas vēstnieks Francijā.

 Biogrāfija 
Dzimis trimdas latviešu ģimenē, studējis Ņūkāslas Universitātē, ieguvis grādu tieslietās.Imants Lieģis, biogrāfija LR ĀM mājaslapā, pārskatīta  Aktīvi piedalījies trimdas latviešu sabiedriskajā dzīvē, 1989. gadā kļuvis par Pasaules Baltiešu apvienības pārstāvi Eiropā.

Pēc Latvijas neatkarības atjaunošanas pārcēlies uz Latviju un kopš 1992. gada ieņēmis dažādus amatus Ārlietu ministrijā un diplomātiskajā dienestā (bijis arī valsts sekretāra vietnieks). 1997. gadā kļuvis par Latvijas vēstnieku Beļģijā, Luksemburgā un Nīderlandē, kā arī par Latvijas vēstnieku NATO.

No 2005. gada darbojies Latvijas pārstāvniecībā Eiropas Savienībā, kā vēstnieks Drošības un politikas komitejā. No 2008. gada līdz 2009. gadam I. Lieģis bija Latvijas vēstnieks Spānijā.Imants Lieģis — īsa biogrāfija , PS mājaslapā, publicēta , pārskatīta 

2012. gadā I. Lieģis kļuva par Latvijas vēstnieku Ungārijā. 2016. gada februārī iecelts par Latvijas vēstnieku Francijā.Latvijas Valsts prezidents Raimonds Vējonis uztic Imantam Viesturam Lieģim veikt Latvijas Republikas ārkārtējā un pilnvarotā vēstnieka pienākumus Francijas Republikā  Ārlietu ministrija

Imants Lieģis ir precējies, ģimenē ir divas meitas.

 Politiskā darbība 
2009. gadā "Pilsoniskā savienība" izvirzīja I. Lieģi kā bezpartijisku kandidātu aizsardzības ministra amatam Valda Dombrovska veidotajā valdībā.Kultūras ministrs Dombrovska valdībā varētu būt Jānis Porietis, Ināra Egle, Barbara Ālīte, raksts portālā Diena.lv , pārskatīts   Saeima apstiprināja valdību un līdz ar to I. Lieģa stāšanos ministra amatā.Apstiprina Dombrovska valdību, raksts portālā DELFI , pārskatīts  2010. gadā iestājās "Pilsoniskajā savienībā".Ministrs Lieģis iestājas Pilsoniskajā savienībā, R. Puriņš, Diena , pārskatīts  2010. gada rudenī ievēlēts 10. Saeimā no apvienības "Vienotība" saraksta. Ārkārtas 11. Saeimas vēlēšanās I. Lieģis nekandidēja.

2022. gadā Imants Lieģis tika nosaukts kā partijas "Progresīvie" ārlietu ministra kandidāts, gatavojoties 14. Saeimas vēlēšanām.https://www.lsm.lv/raksts/zinas/latvija/progresivie-premjera-amatam-virza-briskenu-ministru-amatiem--rigas-domniekus-un-nozaru-ekspertus.a458269/

Apbalvots ar IV šķiras Triju Zvaigžņu ordeni (2003).Piešķirs 41 Triju Zvaigžņu ordeni, BNS, raksts portālā apollo.lv , pārskatīts 

 Atsauces 

 Ārējās saites 

 Imants Viesturs Lieģis, biogrāfija MK mājaslapā
 Imants Lieģis, biogrāfija LR ĀM mājaslapā

Kategorija:1955. gadā dzimušie
Kategorija:10. Saeimas deputāti
Kategorija:Latvijas aizsardzības ministri
Kategorija:Latvijas vēstnieki Francijā
Kategorija:Latvijas vēstnieki Beļģijā
Kategorija:Latvijas juristi
Kategorija:Triju Zvaigžņu ordeņa virsnieki
Kategorija:Trimdas latvieši
Kategorija:Latvijas vēstnieki Nīderlandē
Kategorija:Latvijas vēstnieki Spānijā
Kategorija:Latvijas vēstnieki Ungārijā